open-index/open-wikipedia-markdown huggingface dataset:
Bainiitti

**Bainiitti** on teräksen mikrorakenne, jota syntyy terästen lämpökäsittelyssä tai teräksen muuten jäähtyessä sopivalla nopeudella esimerkiksi hitsaamisen yhteydessä. Bainiitilla on hyvät mekaaniset ominaisuudet, se on sitkeää ja lujaa.

Bainitoinnissa pyritään täysin bainiittiseen rakenteeseen. Tällöin hiiltä sisältävä teräs jäähdytetään austeniittialueelta niin nopeasti 600 °C alapuolelle, että hiili ei ehdi diffundoitumaan sementiittilamelleiksi ja perliittiä ei synny ollenkaan. Tämän jälkeen terästä pidetään korotetussa lämpötilassa (noin 400–500 °C seostuksesta riippuen) niin kauan, että mikrorakenne stabiloituu, jolloin nopeamman jäähtymisen vaativaa martensiittia ei myöskään synny.

Bainiitin tunnistaminen mikrorakennekuvista on verrattain vaikeaa, sillä siinä ei esiinny niin selkeää tekstuuria kuin esimerkiksi perliitissä.
Summer Sound Festival

**Summer Sound Festival** on Helsingissä järjestettävä elektronisen musiikin tapahtuma. Tapahtuman järjestäjänä on kesäkuussa 2012 perustettu Summer Sound Festival Oy -yritys, jonka toimitusjohtajina ovat toimineet Heikki Liimatainen ja Alex Kunnari.

Ensimmäinen Summer Sound Festival järjestettiin Helsingin Suvilahdessa kesällä 2011 ja tapahtuma oli yksipäiväinen.

## Esiintyjät
Vuoden 2011 esiintyjinä olivat: Chicane, Above & Beyond, Roger Sanchez, Robbie Rivera, Kaskade ja Judge Jules.

Vuonna 2012 Summer Sound Festival oli Pohjoisen Euroopan suurin elektronisen musiikin tapahtuma, joka pidettiin Helsingin messukeskuksessa kolmipäiväisenä. Tapahtuma oli loppuunmyyty jokaisena päivänä. Vuoden 2012 esiintyjiä olivat Armin van Buuren, Tiësto, Avicii, Hardwell, Alex Kunnari, Heikki L, Hed Kandi presents Ibiza 2012, Fedde le Grand, Dash Berlin, Markus Schulz, W&W, MYNC, Maison & Dragen, Dallas Superstars, Andy Moor, K-System, Richard Durand, DJ Orion, Something Good, Jay Mellin, DJ Dosse, Gareth Emery, Tom Fall, Axwell, Funkagenda, Chris Lake, Todd Terry, Mr A & Orkidea, Lange, DJ Sampl ja Sergei Shkuroff. Huippuartisti ATB perui tulonsa vain viikkoja ennen konserttia. Juontajana toimi Axl Smith.

Summer Sound Festival 2013 pidettiin vuoden 2012 tavoin Helsingin messukeskuksessa. Tapahtuma on kolmipäiväinen. Esiintyjiä olivat Otto Knows, Tiësto, Hardwell, Basto, Knife Party, Nicky Romero, Gareth Emery, Axwell, Markus Schulz, W&W, Above & Beyond, Steve Angello, Sander van Doorn, Faithless, Bingo Players, Orkidea, K-System, DJ Orion, Dosse, Something Good , Heikki L, Heavyweight DJs, DJ Spinny, Alex Kunnari ja Tom Fall. Bingo Players perui esiintymisensä vain pari päivää ennen tapahtumaa sairastapauksen vuoksi.

Vuoden 2014 artisteja olivat muun muassa DVBBS, Laidback Luke, Blasterjaxx, Noisecontrollers, Wildstylez, Paul Van Dyk.

Vuonna 2015 esiintyjinä olivat muun muassa Alesso, Showtek, Oliver Heldens, Armand van Helden, Klingande, Kryder, BT, Mark Knight sekä Ummet Ozcan

Vuonna 2020 tapahtuma siirrettiin koronapandemian vuoksi syksylle Kaapelitehtaalle. Esiintyjinä olivat muuna muassa Ferry Corsten, Giuseppe Ottaviani, Craig Connelly, Ben Gold, Jordan Suckley ja Menno de Jong.

## Lähteet
* Summer Sound Festival

### Viitteet

## Aiheesta muualla
Convulse

__NOTOC__
**Convulse** on nokialainen death metal -yhtye, joka oli toiminnassa vuosina 1990–1994. Maaliskuussa 2012 yhtye ilmoitti tekevänsä alustavasti kaksi keikkaa käsittävän comebackin. Paluun jälkeen Convulse on julkaissut yhden EP:n ja kaksi albumia kotimaisen Svart Recordsin kautta sekä yhden albumin amerikkalaisen Transcending Recordsin kautta. Lisäksi Convulse on tehnyt vuoden 2012 jälkeen kymmeniä keikkoja pääasiassa ulkomailla.

## Jäsenet
* Rami Jämsä – laulu, kitara (1990–1994, 2012–)
* Juha Telenius – basso (1990–1994, 2012–)
* Rolle Markos – rummut (2012–)

### Entiset jäsenet
*Aki Yli-Salomäki – laulu
* Kimmo Häkkilä – laulu
* Toni Honkala – kitara
* Jani Kuhanen – kitara
* Juppo Paavola – rummut
* Kristian Kangasniemi – kitara
* Janne Miikkulainen – rummut
* Perttu Lind – rummut

## Diskografia

### Studioalbumit
* 
* 
* 
* 
* 

### Singlet
* 
* 

### Demot
* 
* 
* 

### Split-albumit
* 

## Lähteet
Bente Nordby

**Bente Nordby** (s. 23. heinäkuuta 1974 Gjøvik) on norjalainen entinen jalkapalloilija, pelipaikaltaan maalivahti.

## Ura

Nordby pelasi ensimmäisen aikuisten maaottelunsa Yhdysvaltoja vastaan 17 vuoden iässä, jota ennen hän oli ollut alle 16-vuotiaiden maajoukkueessa. Hän oli samana vuonna Norjan joukkueen mukana MM-kisoissa 1991, joissa maa voitti hopeaa. Kahta vuotta myöhemmin Nordby voitti EM-kisojen kultaa ja sai Norjan liigamestaruuden seurassaan FK Athene Mossissa. 

Nordby oli Norjan joukkueessa, joka voitti Algarve Cupin 1994. Seuraavana vuonna hän nousi maajoukkueen ykkösmaalivahdiksi ja pelasi joukkueen voittamissa MM-kisoissa. Nordby voitti pronssia olympialaisissa 1996 Atlantassa. 

Nordby edusti seuratasolla SK Sprint-Jeløyta vuoteen 1996 asti, kunnes siirtyi Athene Mossiin, jonka kanssa oli voittanut Norjan-mestaruuden. Hän voitti Sydneyn olympialaisissa 2000 kultaa ja meni myöhemmin pelaamaan Yhdysvaltoihin. Nordby edusti maassa Carolina Couragea ja San Diego Spiritsiä ennen kuin palasi takaisin kotimaahansa. Vuonna 2002 hän voitti Norjan-mestaruuden Kolbotn IL:ssä ja 2005 Asker FK:n riveissä. 

Vuoden 2002 lopussa Nordby ehti jo lopettaa uransa maajoukkueessa, mutta pyörsi päätöksensä ja jatkoi seuraavalla kaudella. Hänen viimeinen arvokisamitalinsa joukkueessa oli EM-hopea 2005. Nordby siirtyi ruotsalaiseen Djurgården/Älvsjöön 2006, ja hänet palkittiin seurassa Ruotsin liigan parhaaksi maalivahdiksi seuraavalla kaudella. Hän kuitenkin meni kahden pelatun kauden jälkeen Ranskaan Olympique Lyonnaisiin puolentoista vuoden sopimuksella. Seurassa Nordby voitti Ranskan-mestaruuden 2008 ja 2009 sekä oli kyseisillä kausilla UEFA Cupissa välierissä saakka. 

Nordby pelasi viimeisen maaottelunsa 2007 ja lopetti seurajoukkueuransa 2009. Häntä pidetään yhtenä Norjan historian parhaista naismaalivahdeista ja hän sai uransa aikana useita eri ehdokkuuksia ja palkintoja. Nordby pelasi aikuisten maajoukkueessa yhteensä 172 ottelua. 

## Yksityiselämä

Nordby syntyi Gjøvikin kunnassa, mutta kasvoi pienemmässä Raufossissa etelämpänä, lähellä vanhempiaan, veljeään ja siskoaan. Hän innostui nuorella iällä urheilusta, eritoten jalkapallosta ja pelasi perheensä sekä kavereidensa kanssa. Paikallista joukkuetta ei kuitenkaan ollut. Nordby ilmoittautui Raufoss/Vindin joukkueeseen 1980 ja osoitti maalivahdin lahjoja.  

Nordby on lesbo ja asuu Lyonissa tanskalaisen jalkapalloilija Dorte Dalum Jensenin kanssa. Hän julkisti seksuaalisen suuntautumisensa 2005. 

## Lähteet

* Nordbyn esittely univers-l.com -sivustolla 

### Viitteet
Aura-Liisa Laihorinne

**Aura-Liisa Putkonen** (o.s. **Laihorinne**, s. 3. maaliskuuta 1946 Evijärvi) on suomalainen pikajuoksija, joka teki Suomen ennätyksen 4x100 metrin viestinjuoksussa kokoonpanolla Helena Turpeinen – Aura-Liisa Laihorinne – Sirkka Norrlund – Maija Koivusaari Helsingissä 1965 aikaan 47,8 s. Hänen ennätyksensä 100 metrillä oli 12,4 s ja pituudessa 578 cm. Hän hyppäsi  Kalevan Kisoissa 1965 tuloksen 582 cm ja sijoittui hopealle ja pronssille Kalevan Kisoissa 1967.
Hän sai myös kiekonheitossa pronssia 1964 tuloksella 39,45. Hänellä on maaotteluedustuksia 100 metrillä, kiekonheitossa, pituushypyssä ja 4x100 metrillä.

## Lähteet
*
Jean Françaix

**Jean René Désiré Françaix** [frãse] (23. toukokuuta 1912 Le Mans — 25. syyskuuta 1997 Pariisi) oli ranskalainen taidemusiikin säveltäjä ja pianisti. Hänen sävellystyyliään voidaan luonnehtia uusklassiseksi; hän suosi selväpiirteisiä melodialinjoja ja hienostunutta harmoniikkaa, ja hänen esikuviaan olivat muiden muassa W. A. Mozart ja Maurice Ravel.

Jean Françaix syntyi muusikkoperheeseen: hänen isänsä oli musiikkitieteilijä ja säveltäjä ja äitinsä laulunopettaja. Françaix aloitti säveltämisen jo 6-vuotiaana ja opiskeli sävellystä yksityisesti Nadia Boulanger'n johdolla. Hän voitti 18-vuotiaana Pariisin konservatoriossa pianonsoiton ensimmäinen palkinnon. Françaix'n ensimmäinen menestysteos oli *Concertino* pianolle ja orkesterille, jonka hän sävelsi 20-vuotiaana ja jonka kantaesityksessä hän soitti piano-osuuden.

Françaix'n tuotanto on varsin laaja, yli 200 teosta. Hän sävelsi muun muassa 17 konserttoa, sinfonian ja lukuisia muita orkesteriteoksia, 5 oopperaa, 16 balettia, soolosoitin- ja kamarimusiikkiteoksia, lauluja sekä musiikkia kymmeneen Sacha Guitryn elokuvaan.

Françaix vieraili Jyväskylän Kesässä vuonna 1985.

## Aiheesta muualla
* Virallinen sivusto  
* Françaix Schott-kustantamon sivuilla  
* Syntymän 100-vuotisjuhlasivusto
Koskela (Tyrnävä)

**Koskela** eli **Koskelankylä** on Tyrnävän kunnassa entisen Temmeksen kunnan alueella, lähellä Limingan kunnanrajaa Temmesjoen varrella sijaitseva kylä. Kylä sijaitsee Kestilään johtavan seututien 822 varrella noin kuusi kilometriä Temmeksen taajamasta. Aikaisemmin osa kylän alueesta on kuulunut Limingan kuntaan.

Koskelankylällä toimii ympäri vuoden auki oleva Hällin kotieläinpiha.

Vuonna 1767 valmistuneen Temmeksen kirkon rakentaja Antti Kallenpoika Louet oli kotoisin Koskelankylältä.

## Historiaa
Kylässä on aikoinaan ollut ainoastaan kolme manttalitaloa: Eloniemi, Koskela ja Louet, jotka kaikki kuuluivat silloiseen Temmeksen kuntaan. 1950-luvulla asuntoja kylällä oli 35 kappaletta, joista 22 oli liminkalaisten. Liminkalaisten talojen maiden keskimääräinen suuruus oli 4,5 hehtaaria.

Kylällä on aikoinaan toiminut Limingan osuuskaupan myymälä, joka avattiin vuonna 1949. Myymälässä oli myös puhelin, joka oli kylän ainoa siihen aikaan. Sähkövalot kylään saatiin vuonna 1953, mutta kaikki kyläläiset eivät niitä heti huolineet, kalleuden vuoksi.

Kylällä on toiminut kansakoulu, joka toimi aluksi Pilton talossa. Vuodesta 1930 lähtien se toimi omassa koulurakennuksessa.

## Lähteet
VRLeaks

**VRLeaks** oli suomalainen vuotosivusto, joka julkaisi Suomen valtion monopoliyhtiö VR-Yhtymä Oy:n sisältä vuodettujen dokumenttien lisäksi myös täysin julkisia asiakirjoja, joita VRLeaks sai haltuunsa esimerkiksi Valtioneuvoston kansliasta, liikenne- ja viestintäministeriöstä ja Liikenteen turvallisuusvirasto Trafista. VRLeaks ei myöskään julkaissut liikesalaisuuksia tai henkilökohtaisuuksia. VRLeaksin artikkeleiden kommentointi oli vapaata kelle tahansa lukijalle.

Sivuston oli perustanut suomalainen yksityishenkilö joulukuussa 2011. Sivusto sai suuren mediajulkisuuden Iltalehden julkaistessa  31.12.2011 paloja VRLeaksin alun perin julkistamasta VR:n toimivaa johtoa koskevasta kannustinjärjestelmäsopimuksesta.

VRLeaksin toiminta päättyi 3.2.2020.

## Lähteet

## Aiheesta muualla
*VRLeaks-sivusto
Pinkopahvi

**Pinkopahvi** on perinteinen katto- ja seinäverhoilumateriaali. Sitä on käytetty puurakenteisten rakennusten seinien ja kattojen sisäpuoleiseen pinnoittamiseen. Pinkopahvin valtakausi ajoittui 1870–1950-luvuille. Sen kysyntä on lisääntynyt vanhan korjaamisen myötä ja pinkopahvia käytetään yhä suomalaisten seinä- ja kattopintoihin. Paluuta edistää myös ekologisen korjausrakentamisen kasvava suosio. Pinkopahvi valmistetaan luonnonkuiduista, joten se on hyvin kosteutta läpäisevä materiaali. Pinkopahvi asennetaan kosteana naulaten se reunoistaan kiinni. Kuivuessaan pahvi pingottuu suoraksi, mistä sen nimitys.

Pinkopahvia valmisti mm. Takfilt- och Pappersbruks Aktiebolaget Tampereella.

Nykyään pinkopahvin asemesta käytetään erilaisia huokoisia puukuitulevyjä.

## Lähteet
Indonesianmänty

**Indonesianmänty** (*Pinus merkusii*) on mäntyjen (*Pinus*) sukuun kuuluva ainavihanta havupuulaji. Se kasvaa luontaisena vuoristoisilla alueilla Kaakkois-Aasiassa. Sitä esiintyy kaikista männyistä eteläisimpänä päiväntasaajan eteläpuolella Indonesian Sumatralla, ainoana eteläisen pallonpuoliskon kotoperäisenä mäntykasvina.

## Kuvaus

Indonesianmänty on suurehko puu kasvaen yleensä 30–50 metriä korkeaksi, joissain tapauksissa jopa noin 70-metriseksi. Runko on yleensä suora, ja oksat ylöspäin kaartuvia. Latvuksen muoto on nuorena kartiomainen, vanhemmiten pyöreä. Kaarna on usein paksua ja syvän uurteista tai kilpimäistä puun alaosassa, ohuempaa ja hilseilevää yläosissa ja nuoremmissa oksissa. Lehdet ovat neulasmaisia ja kaksittain. Ne ovat 15–25 senttimetriä pitkiä. Kävyt ovat yleensä 4,5–9 senttimetriä pitkiä, ja yksittäin tai kaksittain oksissa. Kävyt kypsyvät seuraavan vuoden syksynä pölytyksestä. Siemenet ovat siivekkäitä.

## Levinneisyys ja elinympäristö

Indonesianmänty esiintyy luonnonvaraisena laajalla alueella Kaakkois-Aasiassa Vietnamissa, Laosissa, Kambodžassa, Filippiineillä, Malesiassa ja Indonesiassa. Laji menestyy parhaiten valoisilla paikoilla ja hiekkaisilla maaperillä, se kestää hyvin kuivuutta ja kuumuutta.

## Käyttö

Puuainesta käytetään rakentamiseen, veneisiin, huonekaluihin, sähköpylväisiin, tulitikkuihin ja paperinvalmistukseen. Puun pihkaa käytetään maaleihin, hajusteisiin ja lääkeaineisiin.

Puuta on istutettu paitsi sahapuuksi, myös eroosion ehkäisyyn.

## Lähteet

## Aiheesta muualla

* ARKive: Merkus pine (Pinus merkusii)
World Without God

**World Without God** on nokialaisen death metal -yhtye Convulsen ensimmäinen studioalbumi, joka on julkaistu vuonna 1991. Relapse Records julkaisi albumin uudelleen vuonna 2010, ja se sisälsi *Resuscitation of Evilness* -demon sekä kaksi livekappaletta.

## Kappaleet
# 
# 
# 
# 
# 
# 
# 
# 
# 
# 

### Vuoden 2010 uudelleenjulkaisu
# 
# 
# 
# 
# 
# 

## Kokoonpano
* Rami Jämsä – laulu, soolokitara
* Jani Kuhanen – kitara
* Juha Telenius – basso
* Janne Miikkulainen – rummut

## Lähteet

## Aiheesta muualla
* 
*
The Renegades (1965 ensimmäinen albumi)

__NOTOC__
**The Renegades**, myös The Renegades 1 on brittiläisen The Renegades -yhtyeen toinen studioalbumi vuodelta 1965. Samana vuonna yhtyeeltä julkaistiin sen kolmas albumi edelleen pelkästään nimellä *The Renegades*, joka tunnetaan myös nimellä *The Renegades 2*.

Albumin materiaali on sekä omia sävellyksiä että cover-versioita. Tunnetuimmat omat kappaleet ovat ”My Heart Must Do The Crying” ja ”Matelot”.
Danny teki ”My Heart..” -kappaleen suomeksi nimellä ”Salattu suru” Renegadesin säestämänä. Agents käytti tätä sanoitusta versiollaan. Topi Sorsakoski teki ”Matelot”-kappaleen suomeksi nimellä ”Yksinäinen merimies”.

Fazer-Finnlevy julkaisi 1990 CD:n, jolla ovat yhtyeen albumit ”Cadillac” ja ensimmäinen ”The Renegades” -albumi.

"Casting My Spell" laulusta ovat versioita tehneet mm. Marci Lee & Johnny Otis, Talismen jonka versiolla on Jimmy Pagen varhainen sessiotyö, sekä Roy Orbison. "Will You Love Me Tomorrow" on Shirellesin hittikappale. "Tallahassee Lassie" on alun perin Freddy Cannonin esittämä kappale. "Unchain My Heart" on Ray Charlesin ohjelmistosta.
Big Bill Broonzy levytti ensimmäisenä itse "White, Brown and Black"-kappaleen. "I am  Hog for You" - kappaleesta ovat versioita tehneet mm. Kinks ja The Coasters.

## Kappaleluettelo
Sävellykset ja sanoitukset Kim Brown, Denys Gibson, Stuart Graham Johnson, Ian Mallet ellei mainittu

# You Love Me Too 2:02
# My Heart Must Do The Crying 3:36
# Tallahassee Lassie (Slay Jr. - Crewe) 2:35
# More Than Peggy Sue 2:37
# I’m Hog For You (Leiber-Stoller) 2:15
# Walk Out On You 1:57
# Matelot 3:06
# Unchain My Heart (Jones-James) 2:45
# Will You Love Me Tomorrow (King-Goffin) 3:30
# White, Brown and Black (Broonzy) 3:04
# Casting My Spell (Joe Brown) 2:09
# Don’t Make A Fool Out Of Me 2:57

## Lähteet
Jerry Brudos

**Jerome Henry "Jerry" Brudos** (31. tammikuuta 1939 Webster, Etelä-Dakota – 29. maaliskuuta 2006) oli yhdysvaltalainen sarjamurhaaja ja nekrofiili. Hänen rikostensa uhreiksi joutui naisia Oregonissa vuosina 1968–1969. Hänet tunnetaan nimellä "Lust Killer" tai "Shoe Fetish Slayer"**.**

## Lapsuus
Jerome Brudos syntyi neljästä veljeksestä nuorimpana. Hänen äitinsä oli toivonut tyttölasta, ja hän puki Jerryä tytöksi. Poika osoitti 5-vuotiaasta asti epätavallista kiinnostusta naisten kenkiä kohtaan, josta selville päästyään hänen äitinsä hakkasi Jerryn pahasti. Lisäksi poika kiinnostui naisten alusvaatteista. Hän varasti naisilta vaatteita, kohteli heitä väkivaltaisesti jo nuorena ja oli teinivuosinaan psykoterapiassa ja laitoshoidossa.

## Nuoruus ja ensimmäiset rikokset
17-vuotiaana Brudos vaati puukolla uhaten nuorta naista täyttämään seksuaalisia vaatimuksiaan. Hän päätyi yhdeksäksi kuukaudeksi psykiatriselle osastolle. Hän sai skitsofreniadiagnoosin, ja hänellä havaittiin olevan seksuaalisia fantasioita, jotka kumpusivat vihasta hänen äitiään ja yleisesti naisia kohtaan. Hän onnistui kaikesta huolimatta valmistumaan high schoolista, ja opiskeli sen jälkeen sähköteknikoksi.

## Murhat
Vuonna 1961 Brudos meni naimisiin 17-vuotiaan Ralphene Schwinlerin kanssa, ja parille syntyi kaksi lasta. Perhe asui Salemissa. Brudos jatkoi rikollista toimintaansa ja säilytti autotallissaan uhreiltaan varastamia vaatekappaleita. Brudosin murhasarjassa kuoli neljä nuorta naista, jotka joutuivat hänen hakkaamikseen ja kuristamikseen joko hänen autossaan tai autotallissaan. Silminnäkijähavainnot kertoivat suurikokoisesta miehestä naisten vaatteissa. Brudos säilytti itsellään naisten leikattuja rintoja ja yhden jalan. Murhattuaan hän masturboi korkokengissä. Hän oli nekrofiili.

## Kiinnijoutuminen ja tuomio
Poliisi pääsi Brudosin jäljille, ja tämä tunnusti murhanneensa Linda Slawsonin, Jan Whitneyn, Karen Sprinkerin ja Linda Saleen. Hänet tuomittiin elinkautiseen vankeusrangaistukseen. Hän piti sellissään naisten kenkien katalogeja pornografian vastikkeena. Hän kuoli vankilassa maksasyöpään.

## Lähteet
Rock of Ages (elokuva)

**Rock of Ages** on yhdysvaltalainen humoristinen musikaalielokuva, jonka on ohjannut Adam Shankman. Elokuva perustuu sekä samannimiseen, vuodesta 2006 esitettyyn Broadway-teatterimusikaaliin että Chris D’Arienzon kirjoittamaan kirjaan.  Elokuva sisältää runsaasti rockmusiikkia 1980-luvulta mukaan lukien: Def Leppard, Journey, Scorpions, Poison, Foreigner, Guns N' Roses, Pat Benatar, Joan Jett, Bon Jovi, David Lee Roth, Twisted Sister, Whitesnake, ja muita.

## Juoni
Nuori Drew Boley (Diego Boneta) ja Sherrie Christian (Julianne Hough) rakastuvat toisiinsa rock-musiikin maailmassa vuonna 1987.

## Rooleissa

## Musikaaliset esitykset
# "Paradise City" (**alkutekstit**) – Tom Cruise
# "Sister Christian/Just Like Paradise/Nothin' but a Good Time" – Sherrie, Drew, Lonny, Dennis
# "Juke Box Hero/I Love Rock ’n’ Roll" – Drew, Dennis, Lonny, Sherrie
# "Hit Me with Your Best Shot" – Patricia
# "Waiting for a Girl (Boy) Like You" – Drew, Sherrie
# "More Than Words/Heaven" – Sherrie, Drew
# "Wanted Dead or Alive" – Stacee, Sherrie
# "I Want to Know What Love Is" – Stacee, Constance
# "I Wanna Rock" – Drew, Wolfgang Von Colt
# "Pour Some Sugar on Me" – Stacee Jaxx
# "Harden My Heart" – Sherrie, Jaxx, Justice
# "Shadows of the Night/Harden My Heart" – Justice, Sherrie
# "Here I Go Again" – Drew, Paul, Sherrie, Justice, Stacee Jaxx
# "Can't Fight This Feeling" – Lonny, Dennis
# "Any Way You Want It" – Justice, Record executive, Sherrie
# "Undercover Love" – Drew, the "Z Guyeezz"
# "Every Rose Has Its Thorn" – Sherrie, Drew, Stacee Jaxx, Justice
# "Rock You Like a Hurricane" (**pidennetyssä versiossa**) - Sherrie, Stacee Jaxx
# "We Built This City/We're Not Gonna Take It" – Lonny, Patricia
# "Million Dollar Love" – Drew, the "Z Guyeezz"
# "Don't Stop Believin'" – Sherrie, Drew, Stacee Jaxx, Dennis, Lonny, Justice, Patricia
# "Paradise City" (**lopputekstit**) – Tom Cruise
# "Rock You Like a Hurricane" (**lopputekstit**) – Julianne Hough, Tom Cruise

;Seuraavat kappaleet esiintyvät alkuperäisten artistien esittämänä elokuvassa, ja eivät ole mukana soundtrackilla.
* "I Remember You" – Skid Row
* "Everybody Wants Some!!" – Van Halen
* "Rock of Ages" – Def Leppard
* "Bringin' on the Heartbreak" – Def Leppard
* "Talk Dirty to Me" – Poison
* "No One Like You" – Scorpions
* "Cum on Feel the Noize" – Slade cover: Quiet Riot
* "Cherry Pie" – Warrant (pidennetyssä versiossa)

Elokuvan musiikista on julkaistu soundtrack-äänilevy, joka nousi listahitiksi.

## Aiheesta muualla

## Lähteet
Huang Ruo

**Huang Ruo** (s. 1976 Hainan) on kiinalaissyntyinen yhdysvaltalainen säveltäjä. Hän on opiskellut Oberlinin musiikkikonservatoriossa ja Juilliard-koulussa, ja hänen opettajiensa joukossa ovat olleet Samuel Adler ja Randolph Coleman. Huang on voittanut useita palkintoja eri maissa. Hänen teoksiaan on esitetty Aasiassa, Euroopassa ja Pohjois-Amerikassa; hänen musiikkinsa esittäjiin on lukeutunut esimerkiksi Philadelphian orkesteri.

Huang on sävellystyönsä ohella muun muassa toiminut International Contemporary Ensemblen taiteellisena johtajana sekä kapellimestarina ja toimittanut kirjan *Selection of Classic Chinese Folk Songs*.

## Lähteet

## Aiheesta muualla
* Viralliset sivut 
* AllMusic.com: Huang Ruo
Joseph Khiamsun Nittayo

**Joseph Khiamsun Nittayo** (29. toukokuuta 1908 – 2. lokakuuta 1998) oli thaimaalainen roomalaiskatolinen arkkipiispa. Hänet vihittiin papiksi 21. joulukuuta 1935 ja nimitettiin Bangkokin apostoliseksi koadjuuttorivikaariksi sekä Obban titulaaripiispaksi 13. syyskuuta 1963. Piispaksi konsekroinnin suoritti 20. lokakuuta paavi Paavali VI, jota avustivat Pietro Sigismondi ja Sergio Pignedoli.

29. huhtikuuta 1965 Nittayosta tuli Bangkokin apostolinen vikaari, ja 18. joulukuuta 1965 hän sai nimityksen sen arkkipiispaksi.  Hän osallistui Vatikaanin toiseen kirkolliskokoukseen ja erosi tehtävistään arkkihiippakunnan johdossa 18. joulukuuta 1972. Hän toimi maansa piispainkokouksen johdossa vuosina 1970–1973.

## Lähteet
Paul-Louis Carrière

**Paul-Louis Carrière** (30. maaliskuuta 1908 – 21. helmikuuta 2008) oli ranskalainen roomalaiskatolinen piispa. Hänet vihittiin papiksi 8. heinäkuuta 1931 ja nimitettiin Lavalin hiippakunnan koadjuuttoripiispaksi sekä Labicumin titulaaripiispaksi 5. marraskuuta 1968. Piispaksi vihkiminen seurasi 11. tammikuuta 1969. Pääkonsekraattorina toimi René-Joseph Piérard, jota avustivat Charles-Marie-Jacques Guilhem ja Jean-Félix-Albert-Marie Vilnet.

Carrièresta tuli 31. joulukuuta 1969 Lavalin piispa, ja hän toimi tässä virassa, kunnes jäi eläkkeelle 10. maaliskuuta 1984.

## Lähteet
Mareografi

**Mareografi** on meriveden korkeuden mittausasema. Mareografissa on vaimennusputkella mereen yhdistetty mittauskaivo, jossa kelluke osoittaa meriveden korkeuden. Syvällä pinnan alla sijaitseva vaimennusputki poistaa aallokon vaikutuksen, mutta välittää meriveden pinnan vaihtelun mittauskaivoon.

Kellukkeen liike rekisteröidään automaattisella laitteistolla. Aiemmin mareografit olivat mekaanisia ja piirsivät korkeuskäyrän paperirullalle. Nykyään käytetään digitaalisia mittalaitteita, jotka voivat välittää korkeustiedon reaaliaikaisesti.

## Suomen mareografit
Suomen rannikolla toimii neljätoista mareografia eri paikkakunnilla Kemistä Haminaan. Ensimmäisenä toimintansa aloitti Hangon mareografi vuonna 1887. Toiseksi vanhin on Helsingin Kaivopuiston rannan mareografi, jossa mittaustoiminta alkoi vuonna 1904. Uusin mareografi Porvoossa aloitti toimintansa vuonna 2014.

Suomen mareografeja ylläpiti aluksi Suomen Tiedeseuran Meteorologinen Keskuslaitos, vuodesta 1918 alkaen Merentutkimuslaitos ja vuodesta 2009 alkaen Ilmatieteen laitos.

Jo ennen mareografilaitteita on merenpinnan korkeutta mitattu asteikkohavainnoin, Hangossa 1850-luvulta ja Helsingissä vuodesta 1841.

## Lähteet

## Aiheesta muualla

* Meriveden korkeushavainnot Ilmatieteen laitoksen sivuilla
René-Joseph Piérard

**René-Joseph Piérard** (6. maaliskuuta 1899 Châlons-sur-Marne – 18. syyskuuta 1994) oli ranskalainen roomalaiskatolinen piispa. Hänet vihittiin papiksi 31. maaliskuuta 1923 ja nimitettiin Châlonsin hiippakunnan koadjuuttoripiispaksi sekä Iuliopoliin titulaaripiispaksi 29. joulukuuta 1945. Piispaksi vihkiminen seurasi 19. maaliskuuta 1946. Pääkonsekraattorina toimi Louis-Augustin Marmottin, jota avustivat Georges Marie Paul Petit ja Julien François Le Couëdic.

Piérardista tuli 9. tammikuuta 1948 Châlonsin piispa, ja hän toimi tässä virassa, kunnes jäi eläkkeelle 17. syyskuuta 1973. Hän osallistui Vatikaanin toiseen kirkolliskokoukseen.

## Lähteet
HMS Picotee

**HMS Picotee** (viirinumero K63) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.

## Valmistus

Alus tilattiin 19. syyskuuta 1939 Belfastista Harland and Wolffilta, missä köli laskettiin 21. maaliskuuta 1940 telakkanumerolla 1069. Alus laskettiin vesille 19. heinäkuuta ja valmistui vielä samana vuonna 5. syyskuuta ensimmäisenä ja ainoana päällikkönään laivaston reservinyliluutnantti Ronald Arthur Harrison.

## Palvelus
Palvelukseen oton jälkeen alus siirrettiin suojaamaan Pohjois-Atlantin saattueita. Alus lähti 7. elokuuta Greenockista 4. saattajaryhmän mukana liittyäkseen merellä saattueeseen ONS4. Se upposi miehistöineen mukaan lukien aluksen päällikkö Ronald Arthur Harrison 12. elokuuta 1941 Islannin eteläpuolella Pohjois-Atlantilla Saksan laivaston sukellusveneen *[[U-568]]* torpedoimana.

## Lähteet
*
*
*
*

### Viitteet
Jack in the Box

**Jack in the Box** on yhdysvaltalainen pikaruokaketju, jonka perusti Robert O. Peterson vuonna 1951 San Diegossa, Kaliforniassa, jossa sijaitsee myös sen päämaja. Yhtiöllä on yhteensä 2&nbsp;200 ravintolaa, jotka sijaitsevat pääasiassa Yhdysvaltain länsirannikolla.

Yhtiön ruokiin kuuluvat esimerkiksi Jumbo Jack, Sourdough Jack, ja Ultimate Cheeseburger. Yhtiö ylläpitää myös Qdoba Mexican Grill -ketjua.

## Lähteet

## Aiheesta muualla
Äkäsjokisuu

**Äkäsjokisuu** (myös **Äkäsjoensuu**) on kylä Kolarissa lähellä Muonion rajaa. Kylä sijoittuu molemmin puolin Muonionjokeen laskevaa Äkäsjokea. Asukkaita kylässä on nykyään alle kaksisataa.

1960-luvun puolivälissä kylälle rakennettu Partekin sementtitehdas lopetti toimintansa vuonna 1989. Parhaimmillaan sementtitehtaalla oli jopa lähes 200 työntekijää. 

Kylällä on ollut muun muassa oma koulu sekä kolme pankkia. Kylässä sijainnut Äkäsjoen ratapiha oli Suomen rataverkon pohjoisin liikennepaikka vuosina 1967–1973 sekä toiseksi pohjoisin vuoteen 2005 saakka.

## Lähteet
Helena Turpeinen

**Helena Elsa Marjatta Turpeinen** (myöhemmin **Haapakoski**, s. 25. huhtikuuta 1947 Raahe) on suomalainen pikajuoksija, joka teki Suomen ennätyksen  4&nbsp;×&nbsp;100 metrillä kokoonpanolla Helena Turpeinen – Aura-Liisa Laihorinne – Sirkka Norrlund – Maija Koivusaari Helsingissä 1965 aikaan 47,8 s. Hän sijoittui hopealle 200 metrin ja pronssille 100 metrin juoksussa Kalevan kisoissa 1965. Hän edusti Raahen Vesaa. 

## Lähteet
Keijo Houhala

**Keijo Antero Houhala** (s. 1969) on suomalainen insinööri (YAMK), joka on vuodesta 2001 toiminut neuvottelujärjestö Tekniikka ja Terveys KTN ry:n puheenjohtajana. Houhala on toiminut myös KTK Tekniikan Asiantuntijat ry:n puheenjohtajana vuosina 2001-2017. Tultuaan valituksi näihin tehtäviin hän oli 32-vuotiaana siihen asti Suomen nuorin liittopuheenjohtaja.

Houhalan ja Matti Viljasen yhteistoiminnan tuloksena muodostettiin Uusi Insinööriliitto UIL ry, joka sittemmin purkaantui keskinäisten yhdistymissopimustulkintojen takia ja Viljasen siirryttyä UIL ry:n puheenjohtajan tehtävistä Akava ry:n puheenjohtajaksi .

Houhala hävisi 15. marraskuuta 2017 järjestetyn KTK Tekniikan Asiantuntijat ry:n edustajakokouksessa liiton puheenjohtajavaalin Sari Estilälle.

## Historiaa

Nuoruudessaan Houhala harrasti jalkapalloa, koripalloa ja lyhyiden matkojen juoksua. 

Houhala opiskeli Mikkelin teknillisessä oppilaitoksessa ympäristö- ja terveysteknikoksi ja hankki lisäopintoja Turun yliopiston avoimessa korkeakoulussa. Vuonna 2004 hän valmistui insinööriksi Tampereen ammattikorkeakoulusta ja suoritti ylemmän insinööritutkinnon 2012 Hämeen ammattikorkeakoulun teollisuuden palveluliiketoiminnan linjalta.

Houhala työskenteli kymmenisen vuotta erilaisissa ympäristö- ja terveysalan valvonta- ja kehittämistehtävissä. Hän toteutti työn ohessa tutkimuksen pintojen puhtaudesta vuonna 1995 . Sen pohjalta Suomessa käynnistyi alan laajempi tutkimustyö, jolla saatiin työkaluja niin yritysten kuin viranomaisvalvonnankin käyttöön kuten "Pintahygieniaopas" ja "Uimahallien ja sivutilojen hygieniaopas". Oppaisiin koottujen tutkimusten pohjalta laadittiin kansalliset konsensuspohjaiset pintapuhtausarvioinnin kriteerit. Pintahygieniaoppaan kriteereitä Orion Diagnostica hyödynsi maailmanlaajuisesti Hygicult tuotteidensa osalta. 

Houhala on toiminut Lempäälän kunnanvaltuustossa kaksi kautta valtuutettuna ja kaksi kautta varavaltuutettuna sekä muissa luottamustehtävissä. Hän on ollut urheiluseura Sääksjärven Loiskeen puheenjohtajana vuosina 1998-2002 ja 2009-2013.

Keijo Houhalalle on myönnetty Suomen Leijonan I luokan ritarimerkki 2010.

## Järjestötehtäviä
* Akavan hallitus, työvaliokunta ja julkisen sektorin jaosto
* Uusi Insinööriliitto UIL, johtajiston ja hallituksen jäsen, kunta-alan valtuuskunnan ja etiikkavaliokunnan puheenjohtaja 
* Tekniikan ryhmän jäsenyys, kunta- ja palvelurakennehanke PARAS
* Sijoitusneuvottelukunta ja valtuuskunta, Keva
* Pääneuvotteluryhmä, kunta-alan pääsopijajärjestöt ja Kuntatyönantajat KT
* Lomaliitto ry, valtuusto
* Toimihenkilökeskusjärjestö STTK, liittohallitus
* FIPSU, Suomen julkisalan palkansaajajärjestöjen yhteisjärjestö, hallitus
* Levin Matkailukeskus Oy, hallituksen varajäsen
* Insinöörisäätiö, hallitus 
* STTK Lomat Oy, hallituksen jäsen
* Nordiska Tjänstemannarådet NTR, hallituksen jäsen

* Kunnanvaltuutettu 

## Lähteet
Tuija Valkama

**Tuija Irmeli Valkama** (o.s. **Lindroos**, 21. kesäkuuta 1934 Helsinki – 27. helmikuuta 2023 Espoo) oli suomalainen pikajuoksija, joka edusti Helsingin Naisurheilijoita.  Hän juoksi 4&nbsp;×&nbsp;100 metrillä kaksi kertaa uuden Suomen ennätyksen. Aika 49,3&nbsp;s saavutettiin kokoonpanolla Aulikki Lehmijoki - Tuija Valkama - Riitta Sarahete - Tuovi Vahtera Oslossa 1956 ja aika 48,9&nbsp;s kokoonpanolla Irja Ukkola - Tuovi Vahtera - Tuija Valkama - Aulikki Lehmijoki Lahdessa 1957. Valkaman ennätys 100 metrillä oli 12,5&nbsp;s ja pituushypyssä 518&nbsp;cm. Hänellä oli lukuisia maaotteluedustuksia. Hän juoksi 100 metrillä uuden Suomen ennätyksen 12,6&nbsp;s Göteborgissa 1951.

Valkama aloitti kilpailemisen vuonna 1950, jolloin voitti 100 metrillä alle 17-vuotiaiden piirinmestaruuden ja sijoittui SUL:n mestaruuskilpailuissa toiseksi. Vuonna 1951 hän oli naisten Suomen mestari 4 x 100 metrin viestijuoksussa ja 100 metrillä. Vuoden 1952 paras saavutus oli SM-viestin pronssi naisten 4 x 100 metrillä. Tämän jälkeen hän oli kilpailematta vuoteen 1956 asti. Vuonna 1956 Valkama voitti 100 ja 4 x 100 metrillä Suomen mestaruuden, seuraavana vuonna 100 metrillä hopeaa ja viestissä kultaa, vuonna 1958 100 metrillä hopeaa, 200 metrillä pronssia ja pikaviestissä kultaa.

Lopetettuaan yleisurheilun 1959 Valkama siirtyi harrastamaan työpaikkaurheilua ja kuntojumppaa. Hän ohjasi Karakallion Pallon naiskuntovoimistelijoita vuodesta 1969 ja kuului seuran johtokuntaan vuoden ajan. Helsingin Naisurheilijoiden johtokunnassa Valkama oli vuonna 1967. Ammatiltaan Valkama oli konttoristi. Hänen kotikuntansa oli Espoo.

Valkama on haudattu Gräsan uurnalehtoon.

## Lähteet
* 
* Hautakivikuva https://commons.wikimedia.org/wiki/File:Hautakivi_Tuija_Valkama.jpg

### Viitteet
Madagaskarinvarpushaukka

**Madagaskarinvarpushaukka** (*Accipiter francesiae*) on haukkojen heimoon kuuluva lintu. Sitä tavataan Komoreilla, Madagaskarissa ja Mayottessa. Populaation suuruus lasketaan kymmenissätuhansissa, ja se arvioidaan vakaaksi.

Sen elinpiiriä on subtrooppiset ja trooppiset kosteat alavat ja vuoristometsät 2000 metrin korkeuteen, kuivat savannit, istutukset ja viljelmät.

## Alalajit
Sillä on neljä alalajia:
* *Accipiter francesiae brutus* (Schlegel, 1865)
* *Accipiter francesiae francesiae* A. Smith, 1834
* *Accipiter francesiae griveaudi* Benson, 1960
* *Accipiter francesiae pusillus* (Gurney, 1875)

## Lähteet
Aurdal

**Aurdal** voi viitata seuraaviin asioihin Norjassa:

* Aurdal, taajama Nord-Aurdalin kunnassa
* Nord-Aurdal, kunta Opplandin läänissä
* Sør-Aurdal, kunta Opplandin läänissä
Raija Mustonen

**Raija Mustonen**  (o.s. **Talvensaari**, s. 9. tammikuuta 1940 Kittilä) on naisten keihäänheiton viisinkertainen Suomen mestari. Hänen ennätyksensä on 52,82 vuodelta 1966. Mustonen edusti Kairalan Kajastusta, Kajaanin Kipinää ja menestysvuosinaan Lapin Lukkoa.

Raija Mustosen isosisko Sirkka Kauppinen on kiekonheiton Suomen-mestari.

## Lähteet
* 

### Viitteet
Äkäsjoki

**Äkäsjoki** on Tornionjoen vesistöön kuuluva joki Lapin maakunnassa Kolarin ja Muonion kuntien alueella. Joki saa alkunsa Äkäsjärvestä Muoniossa, virtaa sieltä etelään Kolarin Äkäslompolon kylän kautta ja laskee Muonionjokeen Kolarin Äkäsjokisuun kylän luona. Pituutta joella on 46 kilometriä ja pudotuskorkeutta 107 metriä. Äkäsjokilaakso on muodostunut siirros- ja hiertovyöhykkeeseen. Hiekka- ja sorakerrostumat ovat jokilaakson varrella yleisiä.

## Reitti ja sivujoet

Äkäsjoki saa alkunsa Äkäsjärvestä, josta se laskee Kukaslompolon kautta Äkäslompolojärveen. Sivujoista Kaupinjoki ja Kesänkijoki laskevat myös Äkäslompolojärveen, josta Äkäsjoki jatkuu edelleen Hannukaisen kautta Äkäsjokisuuhun, missä se yhtyy Muonionjokeen. Äkäsjoen valuma-alue on pääosin asumatonta Lapin tunturi- ja vaara-aluetta, eikä se sisällä juurikaan peltoalueita. Valuma-alueen pinta-ala on 649&nbsp;km² ja järvisyysprosentti 3,1 %. Keskivirtaama on Hannukaisen kohdalla 5,4 m³/s ja Äkäsjokisuun kohdalla 7,2 m³/s. Keskimääräinen vuotuinen ylivirtaama Äkäsjokisuulla kevättulvan aikana on 110 m³/s.

Äkäsjokeen laskee useita sivujokia, joista merkittävimmät ovat Hannukaisen yläpuolinen Kuerjoki ja alapuoliset Valkeajoki ja Tapojoki. Pienempiä sivujokia ovat Kesänkijoki, Rautuoja ja Kaupinjoki Äkäslompolossa sekä Laurinoja, Kivivuopionoja ja Kylmäoja Hannukaisen ympäristössä.

## Veden laatu ja vesistön tila
Äkäsjoen happitilanne on hyvä. Veden pH-arvo on neutraalin tuntumassa lukuun ottamatta kevättulvan aikaa, jolloin se laskee noin tasolle pH 6. Fosforipitoisuus on lievästi rehevän - rehevän vesistön tasoa. Typpi- ja metallipitoisuudet ovat pieniä. Vedessä ei ole ylimääräistä sameutta. Äkäsjoen ekologinen tila on luokiteltu hyväksi. Äkäsjoella on kuitenkin niin sanottu Hannukaisen kaivoshanke, joka voisi tuoda työpaikkoja, mutta jonka vastustajat katsovat sen uhkaavan koko ekosysteemiä.

## Kalasto
Äkäsjoki on yksi Tornionjoen tärkeimpiä meritaimenkannan lisääntymisalueita. Vuonna 2006 tehdyn selvityksen mukaan Äkäsjoki tuotti n. 1100 meritaimenen luonnossa syntynyttä vaelluspoikasta. Poikastuotantopotentiaaliksi on arvioitu 13 000 vaelluspoikasta vuodessa. Meritaimen ja paikalliset purotaimenkannat lisääntyvät myös sivujoissa. Lohen merkittävimmät poikastuotantoalueet ovat lähinnä Äkäsjoen alajuoksulla.

Vuonna 2007 tehtiin Hannukaisen kaivoshankkeeseen liittyen kalastustiedustelu, joka käsitti Äkäsjoen ja sivujoista Kuer- ja Valkeajoen. Kyselyyn vastanneiden saama kokonaissaalis oli 435&nbsp;kg ja se oli saatu lähinnä vapakalastuksella. Saaliin pääkalat olivat taimen (136&nbsp;kg), harjus (108&nbsp;kg) ja hauki (80&nbsp;kg). Lisäksi saatiin ahventa (43&nbsp;kg), lohta (4&nbsp;kg) ja särkikaloja (4&nbsp;kg).

## Kalaparatiisihanke
Alueella käynnistettiin vuonna 2005 Kalaparatiisihanke, jonka kustannusarvio on 350 000 euroa. Hankkeessa kunnostetaan useita järviä ja jokia, jotka kuuluvat Äkäsjoen vesialueeseen. Tavoitteena on, että vesistö ja kalastusjärjestelyt kehittyisivät ja hanke kehittäisi matkailukalastusta alueella.

## Lähteet
Irja Ukkola

**Irja Tellervo Ukkola** (myöh. **Moilanen**, 15. tammikuuta 1936 Utajärvi – 20. joulukuuta 2022 Kajaani) oli suomalainen pikajuoksija, joka kuului 4 × 100 metrin viestijuoksussa Suomen-ennätysajan 48,9&nbsp;s Lahdessa 1957 juosseeseen joukkueeseen (Irja Ukkola – Tuovi Vahtera – Tuija Valkama – Aulikki Lehmijoki). Hänen ennätyksensä 100 metrin juoksussa oli 12,6&nbsp;s. Hän edusti urallaan Vaalan Jylhää, Vaalan Karhua, Kajaanin Kipinää ja Kajaanin Urheilijoita.

Kalevan kisoissa Ukkola sijoittui 100 metrin juoksussa kolmanneksi vuonna 1957 ja 200 metrin juoksussa toiseksi vuonna 1957 ja kolmanneksi vuonna 1956.

## Lähteet
*

### Viitteet
Taketsugu Asazaka

**Taketsugu Asazaka** (; s. 24. heinäkuuta 1930) on japanilainen entinen pikaluistelija.

Asazaka sijoittui yleisluistelun MM-kisoissa yhdeksänneksi 1954 ja oli seuraavana vuonna 27. Vuonna 1956 hän oli kisojen 30. paras. Asazaka osallistui Cortina d'Ampezzon olympialaisissa 1956 neljälle matkalle ja sai parhaan sijoituksensa 1&nbsp;500 metriltä, jolla hän oli 21.

## Henkilökohtaiset ennätykset

*Lähde: Speed Skating Base* 

* 500 m: 43,10 s (1956)
* 1 000 m: 1.31,5 (1956)
* 1 500 m: 2.15,4 (1956)

* 3 000 m: 4.59,7 (1956)
* 5 000 m: 8.23,6 (1956)
* 10 000 m: 17.14,5 (1956)

## Lähteet
Lilja Erikkilä

**Lilja Sofia Erikkilä** (myöh. **Elomaa**, 16. maaliskuuta 1916 Raahe – 14. toukokuuta 1987) oli suomalainen pikajuoksija. Hän juoksi 100 metrillä Suomen ennätyksen 12,6&nbsp;s Kalajoen vastavalmistuneella kentällä 13. elokuuta 1939.

## Lähteet
Komitea työväeninternationaalin puolesta

**Komitea työväeninternationaalin puolesta** () on trotskilaisten puolueiden kansainvälinen yhteistyöjärjestö, edustettuna yli 40 maassa. Suomessa CWI:tä edustaa Sosialistinen Vaihtoehto.

## Osastoja
Arsen Sargsjan

**Arsen Sargsjan** (, s. 13. joulukuuta 1984) on armenialainen pituushyppääjä ja kolmiloikkaaja. 

Sargsjan karsiutui Debrecenin alle 18-vuotiaiden MM-kilpailuissa 2001 pituushypyn ja kolmiloikan loppukilpailuista. Tampereen alle 20-vuotiaiden EM-kilpailuissa 2003 hän oli pituushypyssä 11:s ja karsiutui kolmiloikan loppukilpailusta. Hän karsiutui pituushypyn loppukilpailusta alle 23-vuotiaiden EM-kilpailuissa Erfurtissa 2005.

Sargsjan karsiutui pituushypyn loppukilpailusta sisäratojen EM-kilpailuissa Torinossa 2009, sisäratojen MM-kisoissa Dohassa 2010 sekä ulkoratojen EM-kilpailuissa Barcelonassa 2010 ja Helsingissä 2012.

Sargsjan hyppäsi pituushyppyennätyksensä 820 cm Artašatissa 8. kesäkuuta 2012. Hallissa hän on hypännyt parhaimmillaan 793 Jerevanissa 24. tammikuuta 2010. Kolmiloikkaennätyksensä 15,91 hän teki Artašatissa 30. toukokuuta 2010.

Sargsjan on voittanut Armenian-mestaruuden pituushypyssä 2005, 2006, 2008, 2010 ja 2012 sekä kolmiloikassa 2008 ja 2010.

## Lähteet
Vratislav Šustr

**Vratislav Šustr** (s. 24. heinäkuuta 1959 Prostějov) on Tšekkoslovakiaa edustanut entinen ratapyöräilijä. Hän sijoittui sprintissä viidenneksi Soulin olympialaisissa 1988.

## Lähteet

* Šustrin profiili sports-reference.com -sivustolla
Jack Reacher: Tappajan jäljillä

**Jack Reacher: Tappajan jäljillä** () on Christopher McQuarrien ohjaama ja yhdessä Josh Olsonin kanssa käsikirjoittama vuonna 2012 julkaistu rikoselokuva. Sen pääroolissa on Tom Cruise. Elokuva perustuu Lee Childin romaaniin *Tappaja*.

## Rooleissa

## Arvostelut
* Filmgoer: 

*Turun Sanomien* Henri Waltter Rehnströmin mielestä elokuvan ensimmäiset minuutit ovat vankkaa elokuvakerrontaa, mutta sitten elokuva muuttuu hyvin dialogipainotteiseksi. Sinänsä toimivia kohtauksia ei McQuarrie ole saanut nivottua yhteen elokuvalliseksi kokonaisuudeksi. Myös Cruisen Reacher-hahmo on Rehnströmin mielestä liian täydellinen.

## Lähteet
Helsinki Lacrosse

**Helsinki Lacrosse Club ry** eli tutummin **Helsinki Lacrosse** on Suomen vanhin, vuonna 2002 perustettu lacrosseseura. Nimensä mukaisesti joukkueen kotipaikkana on Helsinki. Vuonna 2015 seura vaihtoi nimensä Helsingin Lacrosse Seura Ry:stä, Helsinki Lacrosse Club ry:ksi. Seuralla on miesten joukkue, Helsinki Chiefs, sekä naisten joukkueet Chiefettes ja Cherookies (perustettu 2014). Helsinki Chiefs on voittanut vuodesta 2005 pelatun lacrossen SM-sarjan seitsemän kertaa, vuosina 2005–2007 sekä vuosina 2009–2012. Chiefettes on Suomen mestari vuosilta 2008, 2013 ja 2015.

Helsinki Chiefs tunnettiin vuoteen 2006 asti nimellä Hellax.

## Lähteet

* 
* 

### Viitteet
Riitta Sarahete

**Riitta Maija Lehtoranta** (o.s. **Sarahete**, s. 8. elokuuta 1935) on suomalainen yleisurheilija, joka menestyi pikajuoksuissa ja pituushypyssä.

Sarahete voitti pituushypyn Suomen-mestaruuden vuonna 1958 ja saavutti vuotta aikaisemmin pronssia. Hän saavutti SM-hopeaa 100 metrin juoksussa vuonna 1953.

Sarahete teki Suomen ennätyksen 4 × 100 metrin viestijuoksussa Oslossa 1956; ennätysajan 49,3&nbsp;s juosseeseen joukkueeseen kuuluivat myös Aulikki Lehmijoki ja Tuija Valkama kahdella ensimmäisellä osuudella sekä Tuovi Vahtera ankkurina. Sarahete edusti Viipurin Urheilijoita. Hänen ennätyksensä 100 metrillä on 13,3&nbsp;s ja pituushypyssä myötätuulitulos 544&nbsp;cm. Hänellä on muutamia maaotteluedustuksia.

## Lähteet
*
Jääkiekko talviolympialaisissa 2002 – miesten karsinnat

**Jääkiekon miesten olympiakarsinnat** vuoden 2002 Salt Lake Cityn turnaukseen aloitettiin syyskuussa 1999. 

## Karsinnat läpäisseet joukkueet

## Ennakkokarsinta
### Idän lohko
Pelattiin 3.–5. syyskuuta 1999 Aomorissa, Japanissa

### Euroopan lohko

## Esikarsinta
Esikarsinta pelattiin 10.–13. helmikuuta 2000, ja lohkojen voittajat pääsivät karsinnan lopputurnaukseen. 

### Lohko 1
Pelattiin Ljubljanassa, Sloveniassa

### Lohko 2
Pelattiin Tallinnassa, Virossa

### Lohko 3
Pelattiin Gdańskissa, Puolassa

### Lohko 4
Pelattiin Kööpenhaminassa, Tanskassa

## Karsinnan lopputurnaus
Karsinnan lopputurnauksen lohkojen kolme parasta pääsivät mukaan olympiaturnaukseen vuodeksi 2002. 
### Lohko A
Lohko A pelattiin Oslossa, Norjassa 

### Lohko B
Lohko B pelattiin Klagenfurtissa, Itävallassa 

## Karsiutuneiden lopulliset olympiasijoitukset

Sijoituksilla oli merkitystä IIHF:n maailmanrankingiin.

## Lähteet
* SFRP: Esikarsinnan tulokset  
* SFRP: Loppukarsinnan tulokset  
* avlh.sweb.cz - Karsintojen tulokset  
* IIHF: Turnauksen 2002 karsintataulukko 
* Loppukarsinta Lohko A:n tulokset 
* Loppukarsinta Lohko B:n tulokset 
* Hockeyarchives - Qualifications pour les Jeux Olympiques 2002 

### Viitteet
Incomparable

**Incomparable** on Dead by Aprilin toinen studioalbumi, joka julkaistiin 21. syyskuuta 2011. Ennen julkaisuaan se vuoti vahingossa nettiin jo 3. syyskuuta 2011.

## Kappaleet
# 
# 
# 
# 
# 
# 
# 
# 
# 
# 
# 
# 
# 

### Erikoispainoksen bonuskappaleet
# 
# 
# 

## Arvostelut
* AllMusic: 
* Imperiumi.net: 

## Lähteet
Stronger (Dead by Aprilin albumi)

**Stronger** on Dead by Aprilin ensimmäinen kokoelma-albumi, joka julkaistiin 24. tammikuuta 2011. Albumi sisältää kolme uudelleenmiksausta, kaksi vain singlellä julkaistua kappaletta, Slipknotin Shawn Crahanin tekemän remixin, Killing Joke coverin sekä julkaisemattoman demoversion kappaleesta "More Than Yesterday" ja kahdesta kappaleesta julkaisemattomia uudelleennauhoitettua akustista versiota.

## Kappaleet
# 
# 
# 
# 
# 
#  (Killing Joke cover)
# 
# 
# 
# 

### iTunes bonuskappale
#
Ma Lin

**Ma Lin** (; s. 19. helmikuuta 1980) on kiinalainen pöytätennispelaaja. Hän oli ITTF:n rankingin sijalla viisi toukokuussa 2012. Ma Lin voitti kaksi kultamitalia Pekingin olympialaisista 2008. Lisäksi hän on voittanut yhdeksän maailmanmestaruutta.
Riitta-Maija Soppi

**Riitta-Maija Soppi** (myöhemmin **Salmi**, s. 4. huhtikuuta 1942 Kiukainen) on korkeushyppääjä, joka paransi kaksi kertaa Suomen ennätystä. Vuonna 1960 hän hyppäsi uudeksi Suomen ennätykseksi 162 ja seuraavana vuonna 164. Hän voitti korkeushypyn  Kalevan Kisoissa 1960 tuloksella 154 ja seuraavan vuonna hän oli hopealla tuloksella 161. Hän edusti Porin Tarmoa.

## Lähteet
Mirja Kullas

**Mirja Sisko Heikkilä** (o.s. **Kullas**, s. 4. tammikuuta 1942 Ilmajoki) on aitajuoksija, joka edusti Seinäjoen Urheilijoita. Hänellä on useita SM-mitaleita. Heikkilä voitti 80 metrin aitajuoksun Kalevan Kisoissa 1959 ja sijoittui Kalevan Kisoissa 1961 toiseksi. Vuosina 1958, 1960, 1962, 1964 ja 1965 hän saavutti aitajuoksussa pronssia. Hän on ollut maaotteluedustaja sekä aitajuoksussa, viisiottelussa että korkeushypyssä. Hän voitti vuonna 1959 viisiottelussa SM-hopeaa. 

## Ennätykset
*100 m – 12,5h (1965)
*100 m – 26,5h (1964)
*80 metrin aitajuoksu – 11,4h (1964)
*Viisiottelu - 2944 (1959)

## Lähteet
*
Tuoksusetrit

**Tuoksusetrit** (*Calocedrus*) on sypressikasvien (Cupressaceae) heimoon kuuluva havupuusuku. Sukuun kuuluu neljä lajia, joista kolme kasvaa luontaisena itäisessä Aasiassa ja yksi läntisessä Pohjois-Amerikassa. 

Suvun lajit luokiteltiin aiemmin sukuun *[[Libocedrus]]*, sittemmin monet tämän suvun lajeista on jaettu omiin sukuihinsa. Nykyään niitä ei pidetä läheisinä sukulaisina. Tuoksusetrit kuuluvat sypressikasvien alaheimoon Cupressoideae ja suku *Libocedrus* alaheimoon Callitroideae. Tästä huolimatta eräät lähteet saattavat vieläkin käyttää vanhoja nimiä. Nimistään huolimatta puut eivät ole sukua varsinaisille setreille (*Cedrus*), jotka puolestaan kuuluvat mäntykasvien heimoon.

## Kuvaus

Tuoksusetrit ovat ainavihantia 15–50 metriä korkeita puita, ja niiden kasvutapa on yleensä avoimen kartiomainen. Kaarna on paksu ja uurteinen. Oksat ovat kärjistään viuhkamaisesti sivusuunnassa haarautuvia. Versot lehtineen ovat vaakasuuntaisesti litteät. Lehdet ovat ruodittomia ja suomumaisia, paitsi kapeita ja neulasmaisia hyvin nuorilla taimilla. Niiden pituudesta on yleensä yli puolet johteista lehtikantaa. Lehdet ovat asettuneet vastakkaisesti neljään riviin. Puut ovat yksikotisia. Sekä hede- että siemenkävyt ovat yksittäin versojen päädyissä. Pienissä, 14–25 mm pitkissä siemenkävyissä on 4–6 ohutta käpysuomua. Siemenillä on kaksi siipeä.

## Lajeja

**[[Calocedrus decurrens]]* – oregonintuoksusetri
**[[Calocedrus formosana]]*
**[[Calocedrus macrolepis]]* – kiinantuoksusetri
**[[Calocedrus rupestris]]*

Lisäksi fossiileista tunnetaan sukupuuttoon kuolleita lajeja, kuten oligoseenikautinen *[[Calocedrus huashanensis]]*.

## Levinneisyys

Oregonintuoksusetri esiintyy luonnostaan läntisessä Pohjois-Amerikassa Yhdysvaltain länsirannikolta Meksikon pohjoisosiin, kolme muuta lajia itäisessä Aasiassa lähinnä vuoristoalueilla Etelä-Kiinasta Vietnamiin sekä Taiwanin saarella. Kaikki kolme aasialaista lajia ovat uhanalaisia; erittäin uhanalaiseksi luokiteltu laji *Calocedrus rupestris* löydettiin vasta 2004 Koillis-Vietnamin Bắc Kạnin maakunnan karstivuorilta, ja yksilöitä arvioidaan olevan alle 2&nbsp;500.

## Käyttö

Oregonintuoksusetriä ja vähemmässä määrin myös kiinantuoksusetriä käytetään koristepuuna lauhkealla ja subtrooppisella vyöhykkeellä. Kumpaakin lajia käytetään myös puutavarana; oregonintuoksusetriä on erityisesti käytetty lyijykynien valmistamiseen. Kaksi muuta lajia ovat varsin harvinaisia sekä luonnossa että viljelyssä.

## Lähteet

### Viitteet

## Aiheesta muualla
* The Plant List: Calocedrus
Yvonne Hill

**Yvonne Avis Hill** (s. 24. heinäkuuta 1937 Stirling) on australialainen entinen ampuja. Hän edusti seuratasolla Hahndorf Rifle Clubia ja berliiniläistä BRC:tä. Hill osallistui Moskovan olympialaisissa 1980 50 metrin pienoiskiväärin makuuasentokilpailuun, jossa hän sijoittui yhdenneksitoista. 

## Lähteet

* Hillin profiili sports-reference.com -sivustolla   

### Viitteet
Suomi yleisurheilun maailmanmestaruuskilpailuissa 1987

**Suomi osallistui toisiin [[yleisurheilun maailmanmestaruuskilpailut|yleisurheilun maailmanmestaruuskilpailuihin]]** 1987 Roomassa 32 urheilijan voimin. Seppo Räty voitti kultaa keihäänheitossa ja oli Suomen ainoa mitalisti. Arto Bryggare selviytyi 110 metrin aitajuoksun loppukilpailuun mutta ei loukkaantumisen vuoksi pystynyt juoksemaan siinä. Naisurheilijoista Tuija Helander-Kuusisto sijoittui 400 metrin aitajuoksussa viidenneksi, Tiina Lillak keihäänheitossa kuudenneksi ja Sinikka Keskitalo maratonilla kahdeksanneksi. Suomi sijoittui mitalitaulukossa jaetulle yhdeksännelle sijalle.

## Miehet

* Ari Suhonen 800 metrin juoksussa
* Martti Vainio 10 000 metrin juoksussa ja maratonilla
* Arto Bryggare 110 metrin aitajuoksussa
* Mikael Ylöstalo 110 metrin aitajuoksussa
* Tommy Ekblom 3 000 metrin estejuoksussa
* Reima Salonen 20 kilometrin kävelyssä 10. ja 50 kilometrin kävelyssä keskeytti
* Vesa Puukari 20 kilometrin kävelyssä 30. ja 50 kilometrin kävelyssä hylättiin
* Mikko Levola korkeushypyssä
* Timo Kuusisto seiväshypyssä
* Kimmo Kuusela seiväshypyssä
* Jarmo Kärnä pituushypyssä 14.
* Janne Ronkainen kuulantyönnössä	
* Harri Huhtala moukarinheitossa 12.
* Juha Tiainen moukarinheitossa
* Seppo Räty keihäänheitossa kultaa
* Jyrki Blom keihäänheitossa
* Petri Keskitalo kymmenottelussa

## Naiset

* Satu Levelä 3 000 metrin juoksussa
* Tuija Jousimaa 10 000 metrin juoksussa 20.
* Päivi Tikkanen 10 000 metrin juoksussa
* Sinikka Keskitalo maratonilla 8.
* Tiina Lindgren 100 metrin aitajuoksussa
* Tuija Helander-Kuusisto 400 metrin aitajuoksussa 5.
* Sari Essayah 10 kilometrin kävelyssä 19.
* Sirkka Oikarinen 10 kilometrin kävelyssä 23.
* Mirva Hämäläinen 10 kilometrin kävelyssä 30.
* Ringa Ropo pituushypyssä
* Asta Hovi kuulantyönnössä
* Anne Känsäkangas kiekonheitossa
* Tiina Lillak keihäänheitossa 6.
* Tuula Laaksalo keihäänheitossa
* Ragne Kytölä seitsenottelussa

## Lähteet

*